Таулы жердегі қимылдарды тылдық қамтамасыз ету

Таулы жердегі қимылдарды тылдық қамтамасыз ету  — таулы жерлердегі батальонды тылмен қамтамасыз ету бөлімшелерді ұрысқа қабілетті түрде ұстап тұру және жүктелген тапсырмларды орындау ушін оларға колайлы жағдайлар жасау мақсатында жүзеге асырылады.

Таулы жерлердегі бөлімшелердің ұрыс қимылдарын ұйымдастыруы мен жүргізуі, жауынгерлік тапсырмаларды орындауының айрықша әдіс-амалдары оларды тылдық камтамасыз етуге ерекше талаптар қояды.

Әскерлердің таулы жердегі әрекеттері кезіндегі тылдық қамтамасыз ету міндеттері жазық жердегі тыл міндеттеріне орайлас болғанымен, катаң табиғи ерекшеліктерін жеңуге қажет қосымша қиыншылыктарға байланысты олардың орындалуы айтарлықтай күрделі.

Тылды ұйымдастыру үшін нақты бағыттағы жолдардың саны мен сапасы, олар өтетін жергілікті жер бедері, сол жолдарда қолдануға болатын көлігі шешуші рөл атқарады. Бөлімше командирі ұрыс қимылын дайындау кезінде қимыл өткізілетін ауданның ерекшеліктерін, жыл және тәулік уакытын есепке ала отырып, бөлімшелерді оқ-дәрілер, жанар-жағармай материалдарымен, азық-түлікпен, сумен, тау жабдықтары заттарымен, жоғары өтімді машиналар құралдарымен және жүк таситын жануарларға қажетті жем-шөп пен тағалау материалдарымен өз уақытында, толық қамтамасыз ету шараларын жүргізуі керек.

Әдетте, бөлімшелердегі материалдық құралдар қоры жай жағдайларға қарағанда, өсіресе қорғаныста үлғаяды. Бөлімшелер командирлері тұмау ауруларының, үсікке шалдығу, күн тию мен күю, ашық күн жарығының көзді қарықтыруы және тау ауруының пайда болуының алдын алу, науқастар мен опырылым (көшкін) кезінде зардап шеккеңдерге жәрдем көрсету, сондай-ақ, жарақаттанғандар мен ауруларды эвакуациялау кезінде суықтан, ыстықтан, қолайсыз ауа райынан қорғау тұрғысында уақтылы шаралар өткізеді.

Жауынгерлік машиналарда — атыс оқ-дәрілерінің 2— 2,5 ұрыстық толымы, құрғақ тамақ үлесінің 3-5 тәуліктік азығы, батальон көлігінде — 1 оқ-дәрі толымы, 2 жанармай қоры, 7 тәуліктік азық-түлік ұсталады.

Толығымен алғанда материалдық құралдар қоры батальонның (ротаның) 5-6 тәуліктен кем емес уақыт бойы, сырттан кемексіз, өз күшімен ұрыстық қимылдар жасауын қамтамасыз етуі керек. Тылмен қамтамасыз етуді ұйымдастыру кезінде айналып әтетін жасақтар және әуе десанттарын материалдық, медициналық қамтамасыз ету мәселелеріне айрықша назар аударылады.

Белгіленген бағыттарда әрекет ететін бөлімшелерді қамтамасыз ету үшін (бөлімдерде) басқару пункттері тағайындалады. Әскери жарақтандырудың роталық пункті қатынас жолдың жасырын орнында немесе оқ-дәрілерді взводқа жеткізу үшін ыңғайлы сүрлеу жолдарда рота бөлімшелеріне жақын орналасады.

Жолы қиын жерлерде әрекет жасау кезінде бөлімшеге ыстық тамақ жеткізу мүмкін болмаған жағдайда жеке құрамға құрғак азық-түлік үлесі беріледі немесе сол жерде дайындалады.

Батальоннан қашықта өз бетімен, жолы қиын бағытта әрекет ететін рота ыстық тамақ жасау үшін кіші көлемді ас үймен, ал қажет болса қоры бар көлікпен қамтамасыз етіледі. Таулы аудандарда ұрыс әрекетін жүргізу кезінде бөлім мен бөлімшелерді өз уақытында сумен қамтамасыз етуге айрықша кеңіл бөлінеді.

Ұрыс кимылдары өтетін жерде су көздері болмаған жағдайда рота мен взводтарға су батальонның көлік құралдары, тікұшақтар арқылы жеткізіледі. Ішуге немесе тамақ дайындауға арналған су радиоактивті және улағыш заттармен, сондай-ақ, бактериялық құралдармен зақымдалмағанын тексергеннен кейін ғана қолданылады.Қазақ тілі терминдерінің салалық ғылыми түсіндірме сөздігі: Әскери іс. Алматы: «Мектеп» ААҚ , 2001 жыл

Дереккөздер

Санат:Әскери іс